text:
Riba 29 di april 1982 Dia Internacional di Baile a ser celebra pa prome biaha rond mundo door di e comunidad internacional di baliadonan. Un initiativa ku a ser proclama door di CID, The Internacional Dance Council – UNESCO. E fecha a worde scogi pasobra e ta e fecha di nasemento na aña 1727 di un gran coreografo revolutionario y baliado frances ‘Jean Georges Noverre’ cu a scirbi e prome buki tocante e teoria di balet ‘Lettres sur la Danse et les Ballets’ cu a causa un impacto y a trese hopi cambionan den e desaroyo di e arte di balet.
E meta principal di Dia Internacional di Baile ta pa atrae atencion di publico pa cu e arte di baile en general, pa crusa bareranan politico, cultural y etnico y trese e ser humano huntu den un idioma comun, esta baile.
Na aña 2010 Fundacion Skol di Baile pa prome biaha a celebra Dia Internacional di Baile en koperashon cu otro skolnan di baile, lokwal lo sosode e biaha aki atrobe
Tur aña a sigi celebre y como ta e prome lustro lo dedica e presentacion na nos folklor y tradicionan cu lo encera no solamente nos bailenan pero splicacion di su origen y karakteristikonan. Publico lo por goza con nos bailenan tradishonal por worde presenta den un forma teatral door di incorpora teknica y coreografia.
Diamars 29 di april lo tin 2 presentacion 7 – 8 p.m. y 8:30 – 9:30 p.m. den Cas di Cultura y entrada ta gratis. Kaarchinan obtenibel na Cas di Cultura, Skol di Baile, Boekhandel Van Dorp y Skol di Arte na San-Nicolas Fundacion Skol di Baile “Diana Antonette” ta gradici Unoca, Boekhandel Van Dorp cu semper e sostene nos eventonan cultural y tur esnan cu ta coopera, entre otro Step by Step Academy y Simadanza.
Un invitacion pa henter e pueblo di Aruba pa bin celebra nos Folklor riba e dia tan especial ‘Dia Internacional di Baile’.
potret ta di Bibliotecnacional.aw


c: text/html

text:
Maneho
Maneho di Enseñansa na Aruba
Tur dia bo por contribui na e exito di Aruba cu bo conocemento, habilidad, talento y competencianan. Enseñansa ta un factor clave pa crea capital humano. Enseñansa ta encera e instruccion y e siñamento di habilidad specifico. E ta inclui tambe e desaroyo di un hoben pa e bira un ciudadano responsabel, critico y emprendedor. Un enseñansa rico y amplio tin como resultado un cumplimento personal y un rikesa social: miho salud, participacion mas grandi den comunidad y suficiente opcion pa un carera profesional. Un otro aspecto fundamental di enseñansa ta e transferencia di cultura di generacion pa generacion. Pues, enseñansa ta un medio pa fomenta e desaroyo y bienestar futuro di un individuo, di un comunidad y di humanidad, cu enfasis riba exito economico.
E maneho di enseñansa actual y futuro ta aspira na e metanan aki.Scroll To Top

robotstxt: allowed

filter: keep


text:
Ora cu hendenan tin keho, nan por pasa na Inspeccion di Salud pa entrega un keho oficial. Segun Francis Rugebregt, di e departmento di comunicacion, tin hopi biaha cu hendenan ta keha, pero inoficial, via Facebook, of otro social media of corant. Por yega na Inspeccion di Salud pa entrega un keho. Por haci esaki via telefon, via email of tambe por pasa cerca nan personalmente. Ta importante pa splica e proceso con esey ta bay. Ora cu e keho wordo ricibi, e funcionario di keho ta filter e keho y tin biaha tin hende cu tin pregunta y otro biahanan e ta wak si tin un keho, cu e dokter of specialista mes por resolve.
Inspeccion di Salud kier traha pa e keho wordo resolvi na e luga mes, unda tin e keho. Pero tin biaha tambe tin kehonan cu ta situacionnan mas grave, e ora ta papia di un calamidad. Den e caso ey e ta bay di biaha pa e Inspecteur Gezondheidszorg cu lo pick up e caso y nan mes ta haci e investigacion tambe. Ora di entrega un keho, e ta bay na prome luga na e funcionario di keho, por haci na telefon of pasa personalmente. Email caminda cu por entrega keho ta [email protected].
Entregamento di keho
Rugebregt ta sigui splica cu loke ta importante pa agrega, cu nan ta tene un supervision riba e veld, cu e meta pa mehora e sistema di cuido na Aruba. No ta bay tras di e specialista of dokternan personalmente pasobra kier punta dede y bisa cu bo kier echt duna culpa na un dunado di cuido. Ta mas tanto mehora e sistema. Na IVA kier pone e responsabilidad den e veld di cuido tambe, unda nan sa cu nan mester mehora.
Pesey ta importante cu ta trahando riba normanan. IVA kier pa e dokter y specialistanan tin un comision di keho, cu asina nan mes por trata kehonan cu drenta. Esey lo ta primordialmente e pashent cu ta entrega keho cerca e specialista of dokter mes. For di eynan e ora nan tambe por resolve e keho. IVA tambe kier pa nan entrega e keho cerca nan pa tin’e registra. Nan mes no ta bay inhoudelijk den e keho. Nan ta tene supervision con e keho ta wordo trata. Esey ta encera tambe cu ora cu e keho bay cerca e specialista of dokter mes, cu IVA tambe ta wak si nan ta haci e proceso bon, cu e ta wordo trata. Den nan relato di aña tambe lo tin un resumen di e kehonan cu tabata tin y con nan a resolve esaki.


text:
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l, 17 di mei 2018.
Kompilá: djárason 16 di mei 2018, 05:00 o.l. (09:00 UTC)
Tempu: Por lo general parsialmente nublá ku chèns pa un áwaseru pasahero durante oranan di awe mainta.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:11 i ta baha 18:53 o.l.
Bientu: For di un direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes enkuando fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Durante di próksimo 24 ora, ta antisipá un oumentu di nubia espesialmente durante oranan di awe mainta. Algun di e nubianan aki por generá un áwaseru riba sierto parti di nos isla. Mas aleu, bientu lo mantene un forsa moderá te basta fuerte durante di próksimo dianan.
Kondishon di laman: Moderá ku altura di ola entre 1 i 2 meter (3 pa 7 pia). E olanan di mas haltu lo ta riba laman grandi
Fenómeno spesial: Ningun.
Pèrspektiva te djabièrnè mainta: Parsialmente nublá ku chèns pa un áwaseru lokal durante di mainta.
Meteorólogo: Rombley.
E próksimo boletin di tempu lo wòrdu publiká djárason 11:00 o.l. (15:00 UTC).


text:
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.
(ADVERTORIAL) ORANJESTAD - Despues cu diasabra anochi e prome evento di Flip Flop festival a tuma luga, e anochi di apertura den Emotions y diadomingo, e Pool Party den Renaissance, awe nochi tur cos ta cla pa e gran concierto. Exactamente 6'or di atardi, portanan ta habri di Bushiri Beach Arena, pa e di 8 edicion di Flip Flop Festival. Ya caba den fin di siman Karol G, Beenie Man, Freddy Moreira y algun di e otro artistanan grandi a cuminsa yega Aruba . Awe durante dia e resto lo ta yegando Aruba.


text:
You are here
Deloitte A Ofrece Un Evento Social Na Tierra Del Sol
ORANJESTAD -- Deloitte Dutch Caribbean a entretene clientenan distingui, invitadonan y coleganan durante un evento di negoshi cu a tuma luga recientemente, marcando e conclusion exitoso di su aña fiscal.
E hardinnan y area di piscina na Tierra del Sol Golf Course and Country Club a sirbi como e sitio pa un fiesta di cocktail di aprecio di cliente tan disfruta, cu expertonan di Audit, Consulting, Enterprise Risk Services, Financial Consulting y Tax, ricibiendo y combersando cu e invitadonan.
Durante su discurso cortico di bon bini, partner Michael Leo van Romondt a gradici su invitadonan cu a tuma e tempo pa presenta na e fiesta. Deloitte Dutch Caribbean ta sigui cambia su direccion y enfoke, el a bisa, pa bira un organisacion di servicio mas amplio, unda e enfoke ta pa bira un partner di negoshi confia pa nan clientenan, riba mas tanto nivel di negoshi cu ta posible.
Deloitte a experiencia un aña fiscal 2014/2015 exitoso, el a bisa, cu un presencia mas grandi den e industria na Aruba, y creciendo su presencia den e mercado mas cu loke tabata e espectativanan, danki na e contribucionnan positivo di un ekipo di profesionalnan y un colaboracion facil cu Deloitte Hulanda, cual ta agrega balor y calidad na e productonan local di Deloitte.
Mescos cu e isla di Aruba, van Romondt a sigui splica, Deloitte Dutch Caribbean ta un compania dirigi riba servicio, y ta depende riba su hendenan, y ta considera su capital humano sumamente importante. Mientras cu e ta mira dilanti riba un aña cu su retonan pa e economia Arubiano, cu hopi pregunta sin contesta pa loke ta e medidanan cu lo wordo tuma pa por drecha e isla su finanzas publico, e ta comparti e inseguridad den e publico y ta reconoce e tantisimo retonan cu clientenan lo mester enfrenta den e futuro sercano.
Pero, temponan dificil, manera boso sa, el a reitera, ta saca lo miho di nos hendenan, y cu creatividad y pensamento unico, hopi por wordo logra.
Como areanan di crecemento pa Deloitte Antiyas Hulandes, van Romondt a introduci Maghalie Bunt, un experto lider y un partner specialisando den topiconan di Capital Humano, y el a declara cu pa Cyber Security, Deloitte ta contento di por ta un lider riba e mercado, cu e compania su ekipo experto di riesgo di empresa trahando duro pa mantene un Aruba sigur den e mundo cyber.
E fiesta casual bou di e streyanan a conta cu tremendo catering di e ekipo di bankete di Tierra del Sol, cu un sin fin di cocktail y hors d'oeuvres sirbi, mientras cu e Bamboo band a provee e musica en bibo excelente. Hopi di e portretnan cu a wordo saca por ser mira riba e paginan di media social di e compania.


text:
Stress, e estado di cansancio mental cu sa provoca trastornonan fisico y mental, no ta exclusivo di adulto. Muchanan tambe ta sufri di dje y ta wordo refleha den cierto aspecto, te na perdida di cabey.
Denise Mago, dermatologo di e Clinica Vista Alegre y di e Centro de Bienestar Activo den entro comercial Vizcaya, ta splica cu alopecia areata a bin ta aumenta den mucha loke ta un consecuencia directo di stress cu e muchanan ta padece.
“Presion escolar y e situacion di e pais ta afecta e muchanan. Nan ta para den rij cu nan mayornan, nan ta scucha nan papia di e problemanan cu tin, tin biaha e mayornan tampoco tin pa mandanan scol cu desayuno of lunch y esey ta haci cu e muchanan ta desaroya stress,” dokter Mago ta splica.
E ta agrega cu alopecia areata ta loke ta wordo produci ora cu tin stress y e ta wordo yama asina pasobra e luga caminda cu ta keda un buraco debi na caida di cabey ta completamente circular.
“Alopecia ta aparece den cualkier luga di e cuero di cabey, aunke e ta mas comun cu e ta sali riba di e cabes. Nan ta di diferente tamaño y e por sali varios te ora cu nan uni den uno so,” e dokter a comenta.
El a señala cu e muchanan, casi semper ta e mama cu ta descubri e alopecia pasobra muchanan sa tin cabey sano. “E mamanan ta haya sa ora cu nan ta peña e cabey di e muchanan of ora cu nan ta laba cabey pasobra esaki sa sali bao di e cabey sano. Ta importante cu una bes detecta, bay na un dermatologo y no hib’e na un pelukeria.”
E specialista ta indica cu un 90% di e mayornan prome cos ta haci ta bay un pelukeria cu e mucha na luga di un dermatologo y ta splica cu esey no ta debi di un mal diagnostifo na e afeccion di e mucha.
“Den e pelukeria nan ta bisa cu ta un fungus y no ta asina. Ora cu un hende tin fungus den e cuero di cabes, esaki ta presenta manera cu e cabey tabata corta pida pida, mientras cu alopecia no ta laga ni un cabey den e luga unda cu el a cay,” Mago a bisa.
Una bes cu e dermatologo realisa varios prueba entre loke ta destaca un fluorescencia cu ta confirma alopecia. Igualmente una bes dado e diagnostico, e tratamento por ta topico, cu formulanan cu ta wordo manda pa prepara.
E dokter a resalta cu a menos cu ta un alopecia hopi grave, loke ta haci cu e ta infiltra den e cuero di cabey cada 15 dia, pa asina logra cu e cabey ta crece di nobo.
El a añadi cu e condicion aki por reincidi, tanto den mucha como den adulto y ta señala cu den e ultimonan aki tambe tabata tin un crecemento den consulta debi na alopecia produci pa stress.
E ta indica cu e unico sintoma cu un persona tin ora di sufri alopecia ta precisamente e caida di cabey localisa y cu den muchanan mester ta pendiente debi cu esakinan sa sali bao di e cabey sano, a menos cu e ta severo y por wordo nota cu simpel bista.
Fuente: http://www.eluniversal.com/


text:
Partisipá komo persona individual
Partisipá individual òf ku bo amigunan òf bo famia
Komo persona partikular tambe bo por partisipá den BON DOET. Sea ku bo ta bini bo so, ku amigu òf ku henter bo famia, semper tin djòpnan ku boso por hasi. Pensa por ehèmpel riba un limpiesa riba un playa, òf bai yuda un kresh pa dal tur e ko’i hunga nan un bon labá. Tin kos pa tur hende hasi. Rònt Boneiru tin trabou pa hasi i tur kaminda mester di boluntario. Buska un djòp ku ta paresé bo bon riba e website i inskribí!
Partisipá komo grupo
Ora hopi hende ta uní forsa, trabou ta kana lihé. Dikon no partisipá komo grupo? Reuní bo famia, bo koleganan, miembronan di bo klup òf bo klas i skohe un trabou boluntario pa boso hasi. Esei ta un bon manera pa hasi un bon obra huntu.
Pone bo nòmber òf logo
Si bo ke yuda komo grupo òf kompania, bo por pone nòmber òf logo di bo grupo ora di inskribí. Asina bo por promové e kompromiso di bo empresa, klup di deporte, skol òf klup di servisio na un manera fásil.
Kon bo por partisipá?
Te 21 di yanüari por haña djòpnan nobo riba e wepsait, pero for di yanüari por kuminsa buska un djòp kaba ku ta kuadra ku bo idea di BON DOET. Klek riba e kònòpi “buska un djòp” i por mira ku tin un kantidat di bon djòpnan na Boneiru ku mester di hende pa hasi nan. Ora bo skohe unu, mesora bo por inskribí òf buska kontakto ku e organisashon pa mas informashon.
Bo ke mas informashon?
Bo tin pregunta òf bo ke sa mas? Ku plaser nos ta yuda bo. Manda un mail na ngoplatformbonaire@gmail.com of yama e team di BON DOET riba telefon 717-2366.


text:
Entrante dialuna 4 december por busca permiso di bende clapchi Cuerpo Policial Aruba ta anuncia Dialuna 4 december te cu diabierna 8 december por
Day: December 2, 2017
Video: Muchanan ta kore subi outo pa loko. Ta pidi yudansa pa identifika ta ken e muchanan aki ta
Video kaminda muchanan ta kore subi i baha for di riba dak di outo ku ta parkeer riba e tereno do Colon. Vario hende
Pronóstiko di tempu pa Kòrsou i bisindario bálido te djadumingu mainta 6:00 o.l., 03 di desèmber 2017.
Pronóstiko di tempu pa Kòrsou i bisindario bálido te djadumingu mainta 6:00 o.l., 03 di desèmber 2017. Kompilá: djasabra 02 di desèmber 2017, 05:00
RIBA DIA INTERNASHONAL DI HIV/AIDS, FAMIA PLANIA TA AKTIVA HUNTU KU MINISTER CAMELIA RÖMER.
RIBA DIA INTERNASHONAL DI HIV/AIDS, FAMIA PLANIA TA AKTIVA HUNTU KU MINISTER CAMELIA RÖMER. Willemstad – Dia 1di desèmber ta Dia Mundial di HIV/AIDS.
Dia Internashonal di Abolishon di Sklabitut
Dia Internashonal di Abolishon di Sklabitut Mundu kompleto ta selebrá riba 2 di desèmber dia internashonal di abolishon di sklabitut, pero en realidat i
Diskurso M. Alcalá-Wallé riba Dia di Ensenañsa
Disertashon: Dia di Enseñansa 2017 • Saludos na tur partner presente • E ana aki Dia di Ensenañsa ta den lus di konmemorashon di
Lista di Patrimonio Mundial di UNESCO”.
Lista di Patrimonio Mundial di UNESCO”. Minister M. Alcalá-Walle su empeño ta pa inkulká i ankra konosementu di nos kultura den kuríkulo di enseñansa.
Korsou, Aruba, Boneiru i Hulanda bontardi. Aki ONE ta presenta na boso nos kansion nobo: “Ay Ay Aih”, kanta pa Maxwell.
Korsou, Aruba, Boneiru i Hulanda bontardi. Aki ONE ta presenta na boso nos kansion nobo: “Ay Ay Aih”, kanta pa Maxwell. Letra: Kendrick Maxwell
Shofùrnan di bus i taksista por parker pòrnada den Otrobanda djasabra
Shofùrnan di bus i taksista por parker pòrnada den Otrobanda djasabra Willemstad – Ministerio di Trafiko, Transporte i Planifikashon Urbano (VVRP) ta informá ku,
Minister di Finansa señor Kenneth Gijsbertha a firma akuerdo di asistensha ku Banko Mundial (PAP/NED)
Minister di Finansa señor Kenneth Gijsbertha a firma akuerdo di asistensha ku Banko Mundial Willemstad – Durante su partisipashon na e reunion anual di
Expo Santo Domingo ta kla pa ranka sali awe den Sambil
Expo Santo Domingo ta kla pa ranka sali awe den Sambil Willemstad- Tur kos ta kla pa e wikent aki Korsou por gosa di
GARBAGE IS THE NEW MUSIC KU PARTISIPASHON DI 16 SKOL SEKUNDARIO
GARBAGE IS THE NEW MUSIC KU PARTISIPASHON DI 16 SKOL SEKUNDARIO Djasabra 2 di dezèmber próksimo un total di 16 skol sekundario lo kompetí
KOMUNIKADO DI KUERPO POLISIAL KÒRSOU Departamentu di Komunikashon i Prevenshon
KOMUNIKADO DI KUERPO POLISIAL KÒRSOU 500 / 2017 1 desèmber 2017 Kontròl di tráfiko Departamentu di Komunikashon i Prevenshon KUERPO POLISIAL KÒRSOU SIRBI I
Weersverwachting door Curaçao en omgeving geldig tot zaterdagmiddag 12:00 uur, 2 december 2017.
WEERBERICHT VOOR HET PUBLIEK Weersverwachting door Curaçao en omgeving geldig tot zaterdagmiddag 12:00 uur, 2 december 2017. Opgesteld op: vrijdag 1 december 2017, 11:00
BESLISSINGEN In zaak Advent ziekenhuis vs de Inspectie van Volksgezondheid
BESLISSINGEN In zaak Advent ziekenhuis vs de Inspectie van Volksgezondheid 2017 12 01 voorlopige voorziening Advent vs de Inspectie voor de Volksgezondheid (derde belanghebbenden
KUATER DAMA TA HAÑA SERTIFIKADO DI SOAW (NL/PAP)
KUATER DAMA TA HAÑA SERTIFIKADO DI SOAW E ‘Commission on the status of women’, ku a tene na mart 2017 na New York, a
PRESENTASHON DI PROYEKTO HOTÈL PA STUDIANTE NA BONEIRU. / PRESENTATIE PROJECT STUDENTENHOTEL OP BONAIRE
PRESENTASHON DI PROYEKTO HOTÈL PA STUDIANTE NA BONEIRU. Kralendijk, Resientemente diputadonan James Kroon, Hubert Martis i Edsel Cecilia a presensiá un presentashon di un
Frakshon di MAN – Boso representante: Djabièrnè 1 di desèmber 2017 Parke Wilhelmina den sentro di nos suidat tabata esenario pa muchanan di Oranje School i Schotborg huntu ku nan maestronan
Frakshon di MAN – Boso representante: Djabièrnè 1 di desèmber 2017 Parke Wilhelmina den sentro di nos suidat tabata esenario pa muchanan di Oranje
Minister Quincy Girigorie: Mi ta hopi kontentu di por a habri e luna di desèmber lesando na e chikitinnan di Monseigneur Niewindt College
Minister Quincy Girigorie: Mi ta hopi kontentu di por a habri e luna di desèmber lesando na e chikitinnan di Monseigneur Niewindt College i
Minister Armin Konket: De Conferentie “Electorale Organisaties Koninkrijk der Nederlanden”
Minister Armin Konket: De Conferentie “Electorale Organisaties Koninkrijk der Nederlanden” is een initiatief door de Minister van BZK om gemeenschappeppelijke standaarden te ontwikkelen inzake


text:
Exposicion di arte na biblioteca “MI ARTE MI PASION II”
Den sala di exposicion di diamars 11 di November pa diabierna 21 di November tin un exposicion special, habri pa un y tur. Esaki ta e di dos exposicion solo di artista local sra. Imelda de Cuba- Henriquez. E prome tabata na Maart 2007. Sra. Imelda de Cuba ta pintor y ilustrador. Den pasado sra. Imelda tabata produci e revista pa mucha, Matinette y tambe e revista Chabalito. “E prome tabata tin 50 obra di oleo y pastelkrijt. E biaha aki mi tin 35 obra, tur Oleo riba canvas y plywood fura cu canvas. Mayoria ta bistanan y/o casnan na Aruba. Entro otro mi tin e biaha aki casnan di cunucu, residencianan den nan tempo di gloria, edificionan cu no ta existi mas, potretnan y diferente otro tema. E obranan ta varia den tamaño, di chikito di 8 x 12 inch te obra grandi di 24 x 54 inch. Mi ta gusta pinta edificionan cu a bay perdi y cu mi ta corda nan detayenan ainda di tempo mi tabata mucha y cu yudansa tambe di portretnan obteni di famianan. Esaki mi ta haci pasobra ta parti di nos historia y ta bon pa e generacionnan di awor y esnan cu lo bin ainda. E biaha aki atrobe tin algun obra cu ta ilustra nos pasado”. “Mi hobby semper tabata pintamento. Pero como mucha, adolecente y adulto hoben, mi tabata tin otro interes den bida y masha poco tempo. Tog mi a produci algun cuadra. Awor como adulto mayor mi tin mucho mas tempo pa dedica na mi arte cu ta mi pasion. Cualkier obheto, sea hende, mata of flor, bestia, paisahe, edificio por inspira mi. Hopi biaha mi ta haci un combinacion di esakinan pa crea un escena tipico. Mi ta gusta obhetonan cu hopi detaye. Mi ta un pintor realistico y masha detayista. For di aña 2003 mi a tuma pintamento na serio. E expocision ta habri di 11 di November te cu dia 21 di November 2014 y por bishita esaki durante orario di biblioteca na Playa. Tuma nota cu dialuna, diaranson y diabierna biblioteca ta habri te anochi 8 or. Un y tur ta bonbini.


text:
Dia 26 di mart 1923 e pareha Claudia Garmers-Barbara (konosi komo Korona 30/10/1898-12/11/1981)i Herman Garmers( miho konosi komo Manchi 17/01/1885-yan 1950) su promé yu homber a mira lus di bida. Nan a yam'é Leendert Henri. El a nase i krese na Seru di Pietermaai. 7 aña despues riba 8 di novèmber 1930 a nase e yu muhé mayó di e pareha Herman i Anita Leitoe den e bario di Wespen. Nan a yam'é Godovrida Victoriana.
Destino a pone ku Godovrida, Frida, Chichi,Chichi Frida, yufrou Frida, mami o mamai a bin biba na Punda i a topa ku Leendert, Shon Len, Papa Len. Nan a namorá i a kasa na juni 1957. E pareha a haña 3 yu, Percy, Lisette i Gilo. Leendert tabatin promé ku e kasa 2 yu muhé Jenniffer i Sislin i tambe 2 yu hòmber Norman i Humhprey. Na yanüari 1983 e pareha a bai sigui nan bibá serka Tata . Dia 23 di yanüari Chichi Frida a sera su wowonan i dia 30 di yanüari ora nan yunan a mira dos barbulete grandi topa otro riba muraya di Advent Hospitaal nan tabata sa ku e ora a yega pa nan bolbe uni ku otro den Reino di Dios.
Nan a biba pa nan yunan i a laga atras un tesoro na norma, balor i konseho pa nos por sigui adelante.
Nos ta invitá boso pa kompartí boso eksperensha ku nos i nos yunan pa asina nan tambe por siña konosé nan wela i tanwela.
This memorial has ongoing storage and maintenance costs.
Help to keep this memorial online: Purchase more storage space or time


text:
Departamento pa Asuntonan Economico, Comercio y Industria (DAECI) ta anuncia na tur mayorista y detayista di productonan comestible cu a base di e Ordenansa di Prijs (AB 1991 no. GT 17) tur producto di primera necesidad ta suheto na stipulacion di prijs dor di Gobierno. E productonan cu ta pertenece na e pakete basico aki ta como lo siguiente: sucu, aros, hariña di maishi, cuminda y lechi pa baby, koffie, té, lechi en polvo, lechi pa koffie, manteca, margarina, azeta pa cushina, webo di galiña y pan blanco.
Pa benta di e productonan cu ta pertenece na e pakete basico di e consumidor e mayorista mester haci un petición pa calculación di e prijsnan máximo na DAECI. Pa por adapta e prijsnan stipula pa productonan di un cargamento nobo, tambe mester entrega un peticion por escrito na DAECI. Lo baha productonan di primera necesidad cu no tin prijs máximo stipula pa DAECI for di reki den e supermercadonan.
E adaptacion di e prijsnan maximo pa e productonan aki ta stipula cada dos siman y publica den e corantnan local.
Mayoristanan cu ta percura pa yena reki y prijs e productonan den e supermercadonan, mester tene na cuenta pa adapta e prijsnan nobo stipula mas pronto cu ta posible, specialmente ora cu e prijsnan baha y tambe percura cu e productonan tin un indicación di prijs. Den caso cu nota cu falta indicación di prijs, lo atende gerencia di e supermercado riba e particular.
A base di e regulacion pa indicacion di prijs pa producto y servicio (AB 1988 no. GT 56) tur negoshi tin e obligación pa pone indicacion di prijs pa producto y/of servicio cu mester ta claramente visibel y lesabel.
Pa un stapel di e mesun productonan, por pone solamente un indicación di prijs na e reki.
E indicacion di prijs mester ta indica den valuta Arubano, unda e simbolo di “Awg” ta wordo uza. Adicionalmente por opta pa pone tambe su equivalente den otro valuta bao di e condicion cu e valuta stranhero ta claramente indica.
Pa cualkier informacion tocante calculación di prijsnan, procedura, indicación di prijs, etc. por tuma contacto DAECI na number di telefon (297)582-1181 ext. 247 of 234.


text:
ORANJESTAD (AAN): Alex Arends, kende ta miembro di e bestuur di Fundacion Conserva Area Seroe Cristal a bisa cu e fundacion tabata existi caba, pero nunca el a worde formalisa. Esey a cambia awor na 2017.
El a worde formalisa na momento cu habitantenan a mira con e empresa cu ta estableci na Boedoei, tabata haci cosnan raro. Habitantenan diripiente a mira trucknan di beton ta bay patras. Y nan ta puntra kico ta pasando, ya cu esaki ta straño cu ta hiba cement eytras.
A resulta cu a pone un central di beton den e mesun tereno, cu supuestamente e bende un pida, na unda cu e central di beton ta draai.
Debi na esey, e vecindario ta haya tur sorto di molester. Ta danki Dios cu ta den dia so, esun bandi pariba. Esun na Babijn esey ta traha hasta anochi, te 10 or di anochi ainda ta tende e mashin cu ta kibra cero. E bisiñanan mas bandi pabao, nan trankilidad nocturno ta worde stroba.
Pa loke ta e betoncentrale, ta worde bisa cu e no ta forma peliger. Pero e bisiñanan ta puntra nan mes, kico ta e consecuencianan pa nan salud. E bisiñanan tabata tin combersacionnan cu e empresa cu a establece e compania di cement ey. Pero e betoncentral no ta uza cement so, pero ta uza kimiconan cu ta slow e biramento duro di cement. Y depende pa kico ta uza e cement, ta uzo kimico pa e bira duro mas lihe.
Nan no kier pa nan salud worde daña y no tin control ariba loke ta sosodiendo eytras. Nan a haya vergunning, pero tur vergunning ta mara na cierto rekisitonan cu mester cumpli cu nan, y cu mester worde controla pa e departamento di gobierno. Pero esaki no ta sosodiendo. Si bay tras di palabra, cu ta bisa cu tur cos ta ok.
Tur cos ta ok, pero na nan cas e ta yena cu un stof shinishi, cu antes no tabata t’ey. Zonido, tur bo glasnan ta tril, for di mainta trempan caba, trucknan ta cuminsa core. Ya 4.30 mainta e truck ta lanta bisiñanan ta worde lanta. Loke e bisiñanan kier ta pa e controlnan ser haci debidamente, pa wak si tin foutnan den e cos aki, nan no ta cumpliendo cu e vergunning, pa esaki worde drecha y proteha e naturalesa.
E fundacion a manda un carta pa tur departamento. Locual cu nan ta tumando accion aworaki, ta mustra ariba e hecho, mustra pueblo, cu tur departamento a worde acerca. Pero tur hende ta mudo. Den sentido di cu, tur ta purba di schuif af e responsabilidad ariba e otro. Si papia cu un departamento, e ta schuif e responsabilidad ariba otro. Y asina e ta keda bay.
A lo largo, ningun hende ta reacciona. Un ehempel ta, e hindervergunning. E fundacion a haya e ley, nan a les’e. E hendenan aki ta cay bou di e ley di Hindervergunning. Nan mester pidi uno, pero esey nunca a sosode. E departamento sa, pero ningun hende ta saca un man, niun hende ta bin ni wak, niun hende no ta contesta. E ambtenaarij no ta funcionando. Cada un tin nan opinion personal riba tur esey, pero nan no ta trece dilanti aworaki.
Mas aleu, Sr. Arends ta bisa cu nan lo sigui bringa esaki, tur e tempo cu ta necesario. Nan lo sigui bringa te ora cu nan logra un resultado faborecedor. Nan no sa cuanto tempo e ta bay tuma. Pero e desaroyo ta sigui. Pero dado momentom, cu e desaroyo sigui y pa ora cu kier bay par’e, ya el a yega sina leu cu e fundacion ta sali perdi. Tin cosnan cu no ta keda den nan mas. Loke nan ta haci ta vocifera nan protesta y ta exigi pa reglanan worde cumpli. Esey ta loke nan kier. Si mester tin di papia cu e gobierno nobo, e ta ariba programa pa worde haci.
E speranza ta pa gobierno pone man den e asunto aki y drecha loke mester worde drecha. E ta bay contra di tur regla. E bario, den tur sentido di palabra, tin apoyo di tur rond. Tur cu a duna nan apoyo y tur ta contra cu e sistema cu ta worde haci, cu excepcion di famia Eman, ex ministernan Mike Eman y Henny Eman, cu tin e casnan di palo, ya cu nan no ta apoyando e Fundacion aki.
Mas aleu Sr. Alex Arends a sigui bisa cu den pasado, e ta corda un dia, e ta na su cas, el a tende un explosion. Pero e tempo ey tabata tin un otro empresa Hulandes tabata explora e cobamento na Boedoei. Pa su sorpresa el a hayae muraya di su cas, cu e tempo ey tabata tin 7 aña construi, cu un scheur grandi. Probablemente, e tabata consecuencia di e explosionnan ey. E ta traha mescos un temblor.
Esey tabata uno. Aworaki, bentanan di e casnan tur ta completamente cubri cu un stof shinishi. E molester tambe di zonido, cada bes duro. TIn biaha ta puntra bo mes, si ta truck pisa e ta, of con. Ta trucknan masha grandi ta bay ey tras y ta crea molester. Eynan ta puntra di con no a avisa e bicindario, pa nan protesta e hinder cu nan ta bay sufri di dje. E zona di Boedoei, e mina bieu di oro, a bira zona industrial. E tabata zona industrial, 200 aña pasa. Pero nan ta keda mantene awo, como zona industrial.
E tristo ta cu e pia di e seroe a worde afecta y coba. Ki intencion nan tin? Ta bin establece na Aruba, tin zona industrial na Barcadera. Companianan local si mester mantene su mes na regla, pero di con otronan no, segun Sr. Arends, miembro di Fundacion Conserva Area Seroe Cristal.


text:
Na final di aña 2014, e mandatario encarga cu enseñansa na nos isla,
Minister Michelle Hooyboer-Winklaar a yega na un acuerdo cu Universidad di South Carolina (USC).
E acuerdo aki ta encera un beneficio hopi grandi pa nos studiantenan cu ta desea di sigui nan estudio na
Merca pero principalmente na e estado aki.
E acuerdo entre Gobierno di Aruba y e estado di South Carolina ta nifica un reduccion substancial
di e gastonan di estudio pa nos studiantenan di Aruba. Antes tur hoben di Aruba lo mester a paga
e international/non resident tuition fee cu ta un total di $29.440,- pa aña. Awor cu e acuerdo e in-state
tuition fee cu nos hobennan ta bin na remarca pe ta $11.158,- pa aña incluyendo e technology fee.
E siman aki un delegacion di Universidad di South Carolina encabesa pa Presidente di Universidad di
South Carolina, Professor Harris Pastides, Dr. Allan Miller, Professor Robin Pietro, Miss Ann Miller, a
yega Aruba pa conoce un poco mas nos isla y de paso y primordialmente bishita diferente persona y
otro stakeholders cu a hunga un rol di importancia den e acuerdo aki.
Durante e estadia nan a bishita Colegio EPI, Dr. Horacio E. Oduber Hospitaal, waf na Barcadera,
Aruba Ports Authority y naturalmente Universidad di Aruba. Dialuna mainta e delegacion a haci un
bishita cerca e mandatario y tambe a haci uzo di e oportunidad y a bishita Minister President Mike
Un punto sigur cu a resalta ta e charla di President Pastides di Universidad di South Carolina.
E charla a tuma luga na Universidad di Aruba y a toca e tema “Challenges (and joys) of American Higher
Education Today”. Un tema sumamente interesante, relevante y actual. Specialmente pa esunnan cu tin
interes den studia na Estados Unidos.
Durante e charla Professor Harris Pastides a elabora riba tur posibilidad cu e studiantenan tin
pa haci nan temporada di estudio mas barata y tambe mas eficaz. Un studiante por ehempel por tuma e
posibilidad di termina su estudio den 2 aña y mey y baha e gastonan den forma remarcabel. Pero tambe
e posibilidad di traha den campus a ser treci dilanti. “Nos ta garantisa un servicio personal, nos ta yuda
den tur detaye, e alumno ta haya den Universidad di South Carolina un cas.”
“Mundo ta interactivo y chikito y ta keda na cada un di nos pa haci nos mundo grandi. Yegando na
acuerdonan manera esun cu Universidad di South Carolina nos ta engrandece esaki”, asina Minister
Michelle Hooyboer–Winklaar a remarca.
“Mi meta ta pa habri mas oportunidad pa opcion pa nos studiantenan. Esey ta esencial. Mas escogencia
pa hisa e chens di exito. Pasobra na final di dia loke ta conta ta e diploma den man. Hecho ta cu nos
studiantenan cu ta studia na Merca of Canada ta termina nan estudio exitosamente, y mas rapido.”


text:
Ken ta San Hose? San Hose ta Tata di Hesus, Esposo di Maria, Patriarca y Protector di Santa Iglesia Universal.
P’esey Parokia di e Birgen di Fatima lo tene un nobena na honor di San Hose, cuminsando 10 di maart despues di Misa di 7’or, kiermen pa 8’or di anochi.
E motibo di esaki ta pasobra cu den e luna di maart Parokia di e Birgen di Fatima tin bishita di e Birgen di Maria Peregrino, y tin un programa tur dia cu un grupo di oracion na turno lo ta resa dilanti di e Birgen y despues di esey tin Santo Sacrificio di Misa.
Riba diamars 14 di maart y diahuebs 16 di maart, ora cu tin training di koor, e grupo di oracion na honor di San Hose ta resa den Kapel di Santisimo Sacramento, despues di Misa.
E nobena ta te cu diasabra 18 di maart (Dia di Himno y Bandera) y lo tene e nobena normal tambe despues di Misa 7’or di anochi, kiermen 8’or di anochi.
Atrobe nos ta reitera: “Como cu tin Birgen Peregrino di Fatima di bishita na Parokia di e Birgen di Fatima no por tene e nobena mas trempan, como tin oracionnan dilanti di e Birgen Peregrino cu diferente grupo na turno pa mas o menos 6’or di atardi y sigui pa Santo Sacrificio di Misa pa 7’or, y riba diabierna 10 di maart y diabierna 17 di maart tin Caminda di Cruz pa 6’or y mey, p’esey no ta mira otro alternativa cu resa e nobena di San Hose despues di Misa.
San Hose su fiesta ta ser celebra cu un Santo Sacrificio di Misa Solem riba dialuna 20 di maart pa 7’or di anochi na Misa e Birgen di Fatima Dakota, pa motibo cu 19 di maart ta cay riba un diadomingo y durante cuaresma no ta celebra ningun fiesta di Santo riba diadomingo den cuaresma, p’esey e fiesta di San Hose ta ser celebra riba dialuna 20 di maart.
Ta invita tur deboto y pueblo di Aruba en general pa asisti sin falta na e nobena na honor di San Hose, e ehempel famoso di Santidad.


text:
Willemstad – Riba djamars 26 di sèptèmber Promé Minister Rhuggenaath a firma huntu ku, direktor di Refineria di Kòrsou N.V., señor Jose van den Wall-Arnemann i representante di Guangdong Zhenrong Energy Co. Ltd i China Zhenrong Holding Limited, señor Bingyan Chen e Addendum pa ku e Heads of Agreement firma dia 19 novèmber 2016.
E Addendum ta trata primeramente e posibilidat pa hasi un estudio di faktibilidat pa konstrukshon di un refineria nobo na un otro lokalidat ku e area di Schottegat, kaminda e aktual refineria ta situá. Ku firmamentu di e addendum, partidonan por sigui ku e proseso pa garantisá e kontinuidat di e refineria despues di 2019.
Gobièrnu ta enfatisá ku ainda diferente stapnan mester ser hasi, pero e firmamentu di e addendum ta e promé stap firme pa aselerá e proseso ku tin komo fundeshi e Heads of Agreement ya menshoná.
Riba e potrèt por mira Promé Minister Rhuggenaath, señor Bingyan Chen i señor van den Wall-Arnemann na momentu di e firmamentu.


text:
Sèptèmber a habri un fase nobo den e embolbimentu di Sea Turtle Conservation Bonaire den in Restourashon Ekológiko di Lac i e Parti Sùit di Boneiru. Huntu ku Entidat Públiko Boneiru i WILDCONSCIENCE BV, STCB a kontinuá su esfuersonan pa protehá bida den naturalesa dor di organisá un limpiesa grandi di e área i dor di pone barera natural na rant di e sitionan di stashoná outo na Sorobon i tambe dor di pone bòrchi ku teksto informativo.
Mondi di Palu di Mangel ta un di ekosistemanan tropikal na mundu ku ta mas tantu menasá den nan eksistensia. Na Boneiru, aktividat ku ta kousa daño, entre otro, ta e uso di vehíkulo pegá ku e palunan di mangel ku por kousa akshon pa komprimí e suela, destrukshon di mata chikitu dor di trapa nan i bentamentu ilegal di shushi loke ta kousa polushon. Ku ponementu di baranka i palu na kantu di e lugánan di stashoná outo, e partidonan embolbí ta trata na limitá akseso di outo, di manera ku ta minimalisá daño potensial kousá pa vehíkulo. E bòrchinan nobo di betòn, ku ta poné tambe na Playa TeAmo i na Sùit di Boneiru, alabes lo krea mas konsientisashon di tantu hende lokal komo turista ku ta bishitá e palunan di mangel di e Bahia di Lac.
Gerente di STCB Mabel Nava: ‘Mondi di palu di mangel ta sostené un rikesa di bida; nan ta kai den e ekosistemanan mas produktivo i biológikamente mas kompliká na Mundu. Na Boneiru, e palunan di mangel ta forma un hogar pa un variedat grandi di bestia di laman ku ta dependé di e salubridat di e ekosistema akí. Boneiru su turtuganan, por ehèmpel, ta kome di e spònsnan i yerba di laman ku por haña den e área akí. Pa e motibu akí ta di gran importansia pa mantené nos palunan di mangel limpi i sin aktividat ku ta kousa disturbio di nan funshon.’
E aktividatnan na Sorobon, ku ta similar na trabounan ehekutá na Playa TeAmo, ta forma parti di un proyekto di restourashon ekológiko mas amplio. E proyekto akí, den kua organisashonnan i empresanan lokal ta enfoká riba konservashon di naturalesa, ta bou di kordinashon di Entidat Públiko Boneiru i tin komo fondo e asina yamá 'fondonan di naturalesa' ku e Gobièrnu di Reino a pone disponibel.